[{"text_idx": "#000000", "text": "Azken bi urteetako etenaldiaren ondoren \"Jasangarritasunerako Hezkuntza XXIX Topaketak\" ospatu ziren apirilaren 29an Aranzadi Zientzia Elkartean. Aurten landutako gaia zinez interesgarria izan zen:Jasangarritasunerako Hezkuntza generoaren begiradatik. Ikastolako Agenda 2030eko talde sustatzailea bertan izan zen. Zuetako inork topaketen grabazioa ikusi nahiko balu Agenda 2030eko taldearekin harremanetan jarri eta gustura emango dizuegu."}, {"text_idx": "#000001", "text": "Zenbait orkidea basati espezietako aleak agertu dira Bizkaia eta Gernikako Arbola pasealekuetako lorategietan, eta, ondorioz, gune horietako belarraren mozketa atzeratu egin dute. Ederrak benetan!"}, {"text_idx": "#000003", "text": "Sarri entzun duguna errepikatzen du IPCC taldearen txostenak: berandu gabiltza eta erabakiak hartzeko unea da, larrialdi klimatikoaren ondorio okerrenei aurre egin ahal izateko. Egungo erritmoan, berotze globala 3,2 gradukoa izango da 2100. urterako, eta gogoratu behar dugu gehienez 1,5 graduko berotzea jarri zutela helburu gobernuek, Parisko Klima Gailurrean."}, {"text_idx": "#000005", "text": "Ekolider txikienak gara. Loratu Herrian ikastola aztertu dugu. Ikastolakoen iritzia jarraituz intsektu eta landareen babesgunea sortu dugu ikastolan. Tximeleten santutegiaren ondoan dago. Mesedez, ez sartu barrura!"}, {"text_idx": "#000006", "text": "Aurten bai! Pandemia dela eta azken urteetako zailtasunak atzean utzita aurten LHko Ekoliderrek Eskolarteko Udal Foroan parte hartu dugu. Maiatzean, ikasturtean egindako lanari itxiera emateko, Donostiako ikastetxeetako haurrek udaletxeari Donostia hobetzeko proposamenak eta konpromisoak aurkeztuko dizkiete. Hau prestatzeko, ikastetxe ezberdinetako ordezkariekin bildu ginen aste honetan Cristina Enean. Egun emankorra izan zen!"}, {"text_idx": "#000008", "text": "Momentu honetan prestaketa lanetan gabiltza, tximeleten gustukoak izango diren aza eta loreak landatzeko lurra prestatzen hasi dira LHko ikasleak."}]